Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
4 เม.ย. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้าแม้จะเปิดบวก 2 จุด แต่ไม่สามารถรีบาวด์ต่อไปได้ตามที่คาดไว้ ตรงข้าม SET กลับเจอแรงขายหนัก กดดันดัชนีไหลลงจนหลุดทั้งกรอบ Sideway และกรอบแนวรับสำคัญ 1,754-1,760 จุด ปิดครึ่งวันเช้าที่ระดับดัชนี 1,751.58 จุด ปรับลดลง 13.66 จุด ด้วยมูลค่าซื้อขายราว 4.2 หมื่นล้านบาท ภาพรวมการแกว่งตัวของดัชนี SET เริ่มส่งสัญญาณการเข้าสู่โหมดปรับฐาน
ทั้งนี้เป็นกลุ่มพลังงาน (ENERG) และกลุ่มธนาคาร (BANK) ที่กดดันตลาดปรับตัวลดลงและผันผวนสูงตลอดภาคเช้า
มุมมองตลาดช่วงบ่าย: ดัชนี SET ปรับลดลง 13.66 จุด ปิดภาคเช้าที่ระดับดัชนี 1,751.58 จุด หลุดแนวรับสำคัญแล้ว กราฟรายวัน ทางเทคนิคเริ่มส่งสัญญาณเชิงลบ ทั้งจาก RSI ชี้ต่ำลงเคลื่อนตัวจาก Neutral Zoneเข้าสู่ Negative Zone (RSI&lt;40%)
ขณะเดียวกัน MACD พลิกกลับลงต่ำกว่าทั้งเส้น Signal และค่าศูนย์ ประกอบกับการปิดหลุดแนวรับสำคัญของกรอบ sideway ลงมา ทำให้เรามีมุมมองต่อ SET บ่ายนี้ จะยิ่งมีความผันผวนสูงขึ้น และอาจปรับตัวลงต่อ โดยประเมินแนวรับถัดไปที่บริเวณ 1,730 จุด และมีแนวต้านที่ 1,760 จุด (Support becomes Resistance) แนะนำขายหุ้น ถือเงินสดก่อน
กลยุทธ์ในช่วงบ่าย: นักเก็งกำไรระยะสั้น กรณีมีหุ้น แนะนำตัดขาดทุน ถือเงินสดก่อน สำหรับนักลงทุนระยะกลางยังถือเงินสดต่อ รอจังหวะการลงทุนรอบใหม่ หลัง SET ปรับฐานเสร็จ
 